paragraph_text: Peter Andreas Grünberg ili Peter Grünberg (Plzeň, 18. svibnja 1939. – Jülich, 9. travnja 2018.), njemački fizičar. Diplomirao (1966.) i doktorirao (1969.) na Tehničkom sveučilištu u Darmstadtu. Bavio se fizikom čvrstoga stanja, istraživanjem mogućnosti magnetiziranja višeslojnih materijala u Istraživačkom središtu u Jülichu (od 1972. do 2004.). Otkrio je (1988.) da se električnim otpornicima načinjenim od tankih slojeva (oko 1 nanometar) materijala magnetskih i nemagnetskih svojstava može mijenjati električni otpor mijenjanjem smjera vanjskoga magnetskoga polja. Takvi se otpornici danas primjenjuju u senzorima magnetskoga polja, na primjer za čitanje podataka pohranjenih na računalnim tvrdim diskovima. Za otkriće divovskoga magnetootpora s A. Fertom 2007. dobio Nobelovu nagradu za fiziku.<ref> Grünberg, Peter, "Hrvatska enciklopedija", mrežno izdanje, Leksikografski zavod Miroslav Krleža, www.enciklopedija.hr, pristupljeno 25.4.2020. Otkriće divovskoga magnetootpora je omogućilo da se potkraj 1990-ih gustoća zapisa na komercijalnim čvrstim diskovima poveća iznad 100 GB.<ref> Hrvatska enciklopedija natuknica: Nanotehnologija, www.enciklopedija.hr (pristupljeno 11. studenog 2017.)